[pic] | KOMISIJA EVROPSKIH SKUPNOSTI |

Bruselj, 23.6.2006

COM(2006) 330 konč.

2006/0108 (CNS)

Predlog

UREDBA SVETA

o spremembi Uredbe (ES) št. 1788/2003 o uvedbi dajatve v sektorju mleka in mlečnih proizvodov

(predložila Komisija)

OBRAZLOŽITVENI MEMORANDUM

Zaradi nove Uredbe o financiranju skupne kmetijske politike (Uredba Sveta (ES) št. 1290/2005 z dne 21. junija 2005) je treba dajatev za mleko, ki jo plačujejo države članice, od 1. januarja 2007 šteti kakor namenski prejemek.

V zvezi s tem je primerno, da je dajatev na voljo na začetku proračunskega leta, da se izboljšajo proračunske napovedi in zagotovi večja prožnost upravljanja proračuna.

Uredbo Sveta (ES) št. 1788/2003 je treba ustrezno spremeniti tako, da morajo države članice dolgovano dajatev plačati v obdobju od 16. oktobra do 30. novembra vsako leto, in ne pred 1. oktobrom, kakor velja po sedanjih pravilih.

Poleg tega se je v nekaterih novih državah članicah mlečni sektor hitro prilagodil novim možnostim trgovanja na razširjenem evropskem trgu, kar je povzročilo obsežen proces prestrukturiranja. Zaradi tega stanja, vendar tudi zaradi strožjih higienskih določb za neposredno prodajo po pristopu se zdi, da so se posamezni proizvajalci večinoma odločili, da ne zaprosijo za individualne referenčne količine za neposredno prodajo. Zato so v nekaterih novih državah članicah skupne individualne referenčne količine, dodeljene proizvajalcem za neposredno prodajo, znatno pod nacionalnimi referenčnimi količinami, tako da neuporabljene količine ostanejo v nacionalnih rezervah za neposredno prodajo, kar ovira nadaljnje prestrukturiranje.

Za kvotno leto 2005/06 je zato primerno, da se izjemoma zagotovi enkraten prenos nacionalne referenčne količine z neposredne prodaje na oddajo na zahtevo zadevne nove države članice. Uredbo Sveta (ES) št. 1788/2003 je treba zato ustrezno spremeniti.

Zaradi nujnosti obeh sprememb mora osnutek Uredbe začeti veljati čim prej.

2006/0108 (CNS)

Predlog

UREDBA SVETA

o spremembi Uredbe (ES) št. 1788/2003 o uvedbi dajatve v sektorju mleka in mlečnih proizvodov

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije,

ob upoštevanju mnenja Evropskega parlamenta[1],

ob upoštevanju naslednjega:

(1) V skladu s členom 34(1)(b) Uredbe Sveta (ES) št. 1290/2005 z dne 21. junija 2005 o financiranju skupne kmetijske politike[2] se zneski, ki se pobirajo ali izterjajo v skladu z Uredbo (ES) št. 1788/2003[3], štejejo kakor namenski prejemek v smislu člena 18 Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za skupni proračun Evropskih skupnosti[4].

(2) Za izboljšanje proračunskih napovedi in večjo prožnost upravljanja proračuna je primerno, da je dajatev, ki jo uvaja Uredba (ES) št. 1788/2003, na voljo na začetku proračunskega leta. Zato je treba sprejeti določbo za dolgovano dajatev, ki jo je treba plačati v obdobju od 16. oktobra do 30. novembra vsako leto.

(3) Za Češko, Estonijo, Ciper, Latvijo, Litvo, Madžarsko, Poljsko, Slovenijo in Slovaško (v nadaljevanju „nove države članice“) so bile referenčne količine za oddajo in neposredno prodajo prvotno določene v preglednici f) Priloge I k Uredbi (ES) št. 1788/2003. Posledično in glede na pretvorbe, ki so jih zahtevali proizvajalci, je Komisija navedene količine prilagodila za vsako državo članico v skladu s členom 8 navedene uredbe.

(4) Nacionalne referenčne količine za neposredno prodajo so bile določene na podlagi stanja pred pristopom novih držav članic. Zaradi procesa prestrukturiranja v mlečnih sektorjih v novih državah članicah in strožjih higienskih določb za neposredno prodajo se zdi, da so se posamezni proizvajalci večinoma odločili, da ne zaprosijo za individualne referenčne količine za neposredno prodajo. Zato so skupne individualne referenčne količine, dodeljene proizvajalcem za neposredno prodajo, občutno pod nacionalnimi referenčnimi količinami, tako da znatne neuporabljene količine ostanejo v nacionalnih rezervah za neposredno prodajo.

(5) Za rešitev tega problema in zagotovitev uporabe količin neposredne prodaje, ki ostanejo neuporabljene v nacionalni rezervi, je treba v obdobju 2005/2006 zagotoviti enkraten prenos referenčnih količin za neposredno prodajo na referenčne količine za oddajo, če nova država članica to zahteva.

(6) Uredbo (ES) št. 1788/2003 je zato treba ustrezno spremeniti –

SPREJEL NASLEDNJO UREDBO:

Člen 1

Uredba (ES) št. 1788/2003 se spremeni:

1) V členu 3 se prvi odstavek nadomesti z naslednjim besedilom:

„1. Države članice so Skupnosti zavezane za dajatev, ki izhaja iz prekoračitev nacionalne referenčne količine iz Priloge I, določene na nacionalni ravni in ločeno za oddajo in neposredno prodajo, in jo plačajo med 16. oktobrom in 30. novembrom po zadevnem dvanajstmesečnem obdobju v mejah 99 % dolgovanega zneska v Evropski kmetijski usmerjevalni in jamstveni sklad (EKUJS).“

2) V členu 8(1) se doda naslednji pododstavek:

„Za obdobje 2005/2006 lahko Komisija v skladu z istim postopkom za Češko, Estonijo, Ciper, Latvijo, Litvo, Madžarsko, Poljsko, Slovenijo in Slovaško na zahtevo zadevne države članice tudi prilagodi razdelitev med ,oddajo‘ in ,neposredno prodajo‘ nacionalnih referenčnih količin po koncu navedenega obdobja. To zahtevo je treba predložiti Komisiji pred dd/mm/llll [tj. X tednov po objavi te uredbe, kar se določi glede na datum objave]. Komisija nato prilagodi razdelitev čim prej.“

Člen 2

Ta uredba začne veljati tretji dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

FINANČNI IZKAZ |

1. | PRORAČUNSKA POSTAVKA (proračun za leto 2006): 05 02 12 07 | ODOBRITVE: –389 milijonov EUR |

2. | NASLOV: Uredba Sveta o spremembi Uredbe (ES) št. 1788/2003 o uvedbi dajatve v sektorju mleka in mlečnih proizvodov |

3. | PRAVNA PODLAGA: Člen 37 Pogodbe |

4. | CILJI: 1) spremeniti datum plačila dolgovane dajatve v proračun Skupnosti, to je v obdobju od 1. oktobra do 30. novembra po dvanajstmesečnem obdobju kvotnega leta; 2) zagotoviti 8 novim državam članicam popoln ali delen prenos nacionalnih referenčnih količin za neposredno prodajo na referenčne količine za oddajo. |

5. | FINANČNE POSLEDICE | 12-MESEČNO OBDOBJE (v milijonih EUR) | TEKOČE PRORAČUNSKO LETO 2006 (v milijonih EUR) | NASLEDNJE PRORAČUNSKO LETO 2007 (v milijonih EUR) |

5.0 | ODHODKI V BREME – PRORAČUNA ES (NADOMESTILA / INTERVENCIJA) – NACIONALNI ORGAN – DRUGO | – | 1) +306 2) – | – |

5.1 | PRIHODKI – NAMENSKI PREJEMKI (DAJATVE / CARINE) – DRŽAVNI | – | – | 1) – 2) –30,6 |

2008 | 2009 | 2010 | 2011 |

5.0.1 | PREDVIDENI ODHODKI | – | – | – | – |

5.1.1 | PREDVIDENI PRIHODKI | – | – | – | – |

5.2 | METODA IZRAČUNA: 1) sprememba datuma plačila dolgovane dajatve: med 16. oktobrom in 30. novembrom po kvotnem letu namesto pred 1. oktobrom po kvotnem letu Predlagani ukrep obravnava odložitev datuma zbiranja dajatve za mleko, in sicer prvič od finančnega leta 2006 na finančno leto 2007. Tako bo to vplivalo na finančno leto 2006, v katerem tega zneska ne bo. – proračunske posledice na proračun za leto 2006: Člen 05 02 12 07: 1 000 000 t x –309,1 €/t x 99 % = 306 milijonov EUR (kvotno leto 2005/06) Prejemek 306 milijonov EUR kakor dajatev za tržno leto 2005/2006, prenesen na finančno leto 2007, bo nevtraliziran z nižjim prejemkom dajatve za tržno leto 2006/2007 (odloženim na proračunsko leto 2008) z uporabo iste osnovne domneve leta 2007. V skladu s členom 34(1)(b) Uredbe (ES) št. 1290/2005 bo dajatev od leta 2007 dalje uvrščena kakor namenski prejemek. – proračunske posledice na proračun za leto 2007(namenski prejemek): Člen 67 03: 0 milijonov EUR Treba je opozoriti, da predlog osnutka proračuna za leto 2007 že upošteva to predlagano spremembo. 2) prenos med „neposredno prodajo“ in „oddajo“ v novih državah članicah Domneva o prenosu 100 000 t od kvote „neposredne prodaje“ na kvoto „oddaje“ na Poljskem, kar bi že preseglo njene sedanje referenčne količine za okoli 365 000 t, bi vodila do izgube dajatve za obdobje 2005/2006 (proračun za leto 2007) v znesku : Člen 67 03: 100 000 t x –309,1 €/t x 99 % = –30,6 milijona EUR Glede na to, da v drugih zadevnih državah članicah sedanje referenčne količine verjetno ne bodo presežene, morebiten prenos v teh državah članicah ne bi povzročil presežka njihovih kvot in zato ne bi povzročil izgube dajatve. |

6.0 | ALI SE PROJEKT LAHKO FINANCIRA IZ ODOBRENIH PRORAČUNSKIH SREDSTEV, VPISANIH V USTREZNO POGLAVJE TEKOČEGA PRORAČUNA? | DA NE |

6.1 | ALI SE PROJEKT LAHKO FINANCIRA IZ PRENOSA MED POGLAVJI TEKOČEGA PRORAČUNA? | DA NE |

6.2 | ALI BO POTREBNA DOPOLNITEV PRORAČUNA? | DA NE |

6.3 | ALI BO ODOBRENA PRORAČUNSKA SREDSTVA TREBA VKLJUČITI V PRIHODNJE PRORAČUNE? | DA NE |

PRIPOMBE: |

[1] UL C ..., …, str. ....

[2] UL L 209, 11.8.2005, str. 1. Uredba, kakor je spremenjena z Uredbo (ES) št. 320/2006 (UL L 58, 28.2.2006, str. 42).

[3] UL L 270, 21.10.2003, str. 123. Uredba, kakor je nazadnje spremenjena z Aktom o pristopu iz leta 2003.

[4] UL L 248, 16.9.2002, str. 1.